Det er tredje gang at Søren Kjeldsen stiller til start ved US Masters-turneringen. Torsdag fik nordjyden en forrygende start i turneringen og ligger nu på en delt fjerdeplads efter første runde med tre slag op til Jordan Spieth. Det danske golftalent deler fjerdepladsen med Sergio Garcia, Justin Rose og Ian Poulter. US Masters spilles på Agusta-banen i Georgia, der har ry for at være svær. Søren Kjeldsen lod sig tilsyneladende ikke mærke af banens sværhedsgrad. Han lavede birdies på 12, 14,  16. og 17. hul og det var lige før han leverede tre birdies på stribe, men det blev det dog ikke til i denne omgang. Nordjyden gik runden med samlet tre slag under par. Turneringen føres af den forsvarende mester 22-årige Jordan Spieth fra USA. Han gik første runde af turneingen i minus seks. Hvis han kan holde føringen hele vejen, så kan han iføre sig den prestigefyldte grønne jakke på søndag. Desuden går vinderen af US Masters hjem med 1,8 millioner dollar.

Opsummering:
Søren Kjeldsen er på delt fjerde plads efterførste runde af US Masters.